خاریجی ایشلر ناظیرلیگی‌نین بیاناتیندا بیلدیریلیر: بمت-نین راپورو ترور تشکیلات‌لاری‌نین تبلیغات‌لاری ایله اوست-اوسته دوشن اساس‌سیز ادعا‌لاردان عبارت‌دیر. بمت-نین اینسان حقوق‌لاری عذره عالی کمیسری 20 مارس 2018-جی ایل تاریخینده اؤلکه‌میزدکی فوق العاده وضعیتی دقت مرکزینده ساخلادیغی بیر سندی"راپور" آدی آلتیندا ایجتیمایتین دقتینه تقدیم ائتمیش‌دیر. اؤلکه‌میزین قارشی-قارشییا اولدوغو چوخ طرف‌لی و آغیر جدی تهدیدلرینی، خصوصیله ده میللتیمیزین دموکراتیک حیاتینا و اؤلکه‌نین گلجیینه قصد ائدن 15 ژوئن 2016جی ایلدکی تروریست چئوریلیش جهدی‌نین اینسان حقوق‌لارینا تأثیرینی تامامیله گؤزدن یاییندیران بو سندین بیر معناسی یوخ‌دور.
بو سندی ایمضالایان عالی کمیسرین بیر مودت‌دیر تورکیه ایله علاقه‌لی موضوع لاردا طرف‌سیزلیگینی و اوبیئکتیو‌لیگینی ایتیردیگی و اؤلکه‌میزه قارشی غرضلی اولدوغو باشقا آچیقلاما‌لاردا دا اؤزونو ثبوتا یئتیرمیش‌دیر. یایدیغی بو راپور ترور تشکیلات‌لاری‌نین تبلیغات‌لاری ایله اوست-اوسته دوشن اساس‌سیز ادعا‌لاردان عبارت‌دیر. بو قبول ائدیله بیلمه‌یه‌جک بیر وضعیت‌دیر.
اوبیئکتیو اولمایان قیمتلندیرمه‌لر اولدوغونا گؤره بو سند بوتون اینسان حقوق‌لاری جهت‌دن تهلوکه یارا‌دیر. تورکیه اینسان حقوق‌لاری‌نین قورونماسی، موجود ایستاندارت‌لارین ان یوکسک سویه‌یه قالدیریلماسی و بو موضوع لاردا بمت داخیل اولوسلار آراسی تشکیلات‌لارلا امکداش‌لیغینی داوام ائتدیرمه سعی‌لرینی محافظه ائدیر.
